kardosdrur/scandi-wiki huggingface dataset:
Premier League 2015-16

Premier League 2015-16 var den 24. sæson af Premier League, den professionelle fodboldliga i England, siden den blev oprettet i 1992. Sæsonen blev indledt i august 2015 og sluttede i maj 2016. 

Leicester City blev en overraskende vinder af mesterskabet for første gang i klubbens 132-årige historie. Overraskelsen skyldtes, at holdet den foregående sæson det meste af tiden havde ligget lige omkring nedrykningsstregen, inden holdet sluttede som nummer 14. 

Arsenal og Tottenham sluttede på de to næste pladser og kvalificerede sig sammen med Leicester og Manchester City (der blev nummer fire) til Champions League. 

De tre nedrykkere blev Aston Villa, Norwich og Newcastle.

Hold

Stilling

Resultater

Statistik

Topscorer

Hattricks 

Note
4 Spiller scorede 4 mål5 Spiller scorede 5 mål

Rent bur

Referencer 

Fodboldsæson 2015-16
2015-16
Meistriliiga 2015

Meistriliiga 2015 (A. Le Coq Premium Liiga af sponsorårsager) er den 25. sæson af Meistriliiga, den professionelle fodboldliga i Estland, siden den blev oprettet i 1992. Sæsonen starter i 6. marts og sluttede 7. november 2015.

Hold

Stilling

Nedrykningsplayoff 
Efter sæsonen sluttede, deltog Tammeka i to playoff-kampe mod Tallinna Kalev, nummer to (af førsteholdene) i Esiliiga 2015 for pladsen i den efterfølgende sæson.

Tammeka vandt 4–2 samlet og beholdte dermed deres plads i Meistriliiga i 2016-sæsonen.

Referencer 

Fodbold i 2015
2015
Serie A 2015-16

Serie A 2015-16 er den 114. sæson af Serie A, den professionelle fodboldliga i Italien. Sæsonen startede 22. august 2015 og slutter 15. maj 2016.

Hold

Stilling

Referencer 

Fodboldsæson 2015-16
2015-16
Brandts flagermus

Brandts flagermus (Myotis brandtii) er en flagermus i familien barnæser. Det er en af Europas mindste flagermusarter. I Danmark kendes den fra Midtjylland, Lolland og Bornholm. Den ligner meget skægflagermusen.

Brandts flagermus er opkaldt efter den tyske naturhistoriker Johann Friedrich von Brandt (1802-1879).

Levevis 
Brandts flagermus minder om skægflagermusen i levevis. Skrigene er de samme som hos skægflagermusen: distinkte, regelmæssige lyde med en middelfrekvens på omkring 45 kHz.

Om vinteren er Brandts flagermus truffet fåtalligt i de fire jyske kalkgruber, bl.a. Mønsted og Daugbjerg Kalkgruber. De sidste forlader først kalkgruberne hen i maj måned, hvilket er senere end de andre Myotis-arter.

Udbredelse 
Brandts flagermus er udbredt fra England i vest gennem Nord- og Mellemeuropa. Udbredelsen mod øst gennem Asien kendes endnu ikke med sikkerhed. Mod nord i Europa findes den til 65. nordlige breddekreds.

I Danmark er Brandts flagermus talrig på Bornholm. I Midtjylland og på Lolland findes små bestande. Den har tidligere fandtes på Sjælland indtil slutningen af 1800-tallet.

Referencer

Eksterne henvisninger 

Småflagermus
Danske arter i Habitatdirektivet
Danmarks pattedyr
Adolph Recke

Adolph Frederik von der Recke (17. maj 1820 på Sparresholm - 6. december 1867 i København) var en dansk embedsmand, forfatter, oversætter og dramatiker.

Adolph von der Recke var søn af ingeniørmajoren Peter Blankenborg Prydz von der Recke (1793-1847) og Caroline Cecilie Petersen (1795-1868). Han tog sin studentereksamen i 1838 og blev cand. jur. fra Københavns Universitet i 1844. Han gjorde siden karriere som embedsmand, først som ansat i admiralitetskollegiet. Han avancerede til kancellist (1847) og sidenhen til fuldmægtig (1863) i det danske marinedepartement. Udover dette var han fra 1846, løjtnant i den kongelige livgarde, samt artistisk direktør i Tivoli (1857-1867) og i 12 år lærer ved Det Kongelige Blindeinstitut.

Adolph von der Recke oversatte en lang række tyske og franske skuespil, lystspil, operetter og vaudviller til dansk. Til disse hører værker af Louis François Clairville, Eugéne Labiche, Ludwig Schneider, Jules Barbier og Victorien Sardou. Han skrev desuden selv, ofte sammen med Poul Chievitz, skuespil, lystspil og vaudeviller som opførtes på Det Kongelige Teater, hos det danske hof, og på Folketeatret.

Bibliografi (udvalgte) 

 En Aften i Djurgården, en Bellmansk Skitse (1846)
 Peer kommer hjem (1849)
 En høiere Dannelses-anstalt (1851)
 Lodsen (1851)
 En Fortid (1853)
 Berthas Klaver (1855)
 Den sidste Nat (1856)
 Trop som Ægtemand (1856)
 For Alvor (1858)
 Fyret ved Vesterhavet (1860)
 Naar kommer Dansken (1862)
 Pantser eller Ikke Pantser (1862)
 Nytaarsaften paa Hveen (1863)
 Verdens Hercules (1868)
 Viser (1868)

Referencer

Eksterne henvisninger 
 

Dramatikere fra Danmark
Gennadij Sjuganov

Gennadij Andrejevitj Sjuganov (, ; født 26. juni 1944 i Mymrino, Orjol oblast) er en russisk politiker. Sjuganov har siden 1993 været førstesekretær i Den Russiske Føderations Kommunistiske Parti. Sjuganov var medlem af Sovjetunionens kommunistiske parti fra 1966 til dets opløsning 1991.

Ved dumavalget i 2011 gik Kommunistpartiet under Sjuganovs ledelse frem og fik 35 flere mandater end i den foregående mandatperiode.

Ved presidentvalget i 2000 kandiderede Sjuganov og kom på andenpladsen med knapt 30 % af stemmerne. I 2004 stillede Sjuganov ikke op til presidentvalget og partiets nye kandidat, Nikolaj Kharitonov, fik betydligt færre stemmer end Sjuganov havde fået tidligere. I 2008 stillede Sjuganov atter op og fik en del flere stemmer end Kharitonov havde fået i 2004. Ved presidentvalget 2012 kom Sjuganov på andenpladsen efter Putin, med 17 % af stemmerne.

Eksterne henvisninger 

 Gennadij Sjuganov officielle hjemmeside  

Kommunister fra Rusland
Politikere fra Rusland
Europarådet
Personer fra Orjol oblast
Ernst von der Recke

Ernst Frederik Wilhelm von der Recke (14. august 1848 i København – 2. december 1933 i Ålsgårde) var en dansk forfatter.

Eksterne henvisninger 
 

Dramatikere fra Danmark
Personer i Kraks Blå Bog (afdøde)
Poul Hagerup Tregder

Poul Hagerup Tregder (21. juli 1815 i København - 20. maj 1887 på Frederiksberg) var en dansk rektor og filolog. Han læste humaniora på Københavns Universitet og vandt guldmedalje for universitetets filologiske prisopgave i 1837 med en opgave om det historiske og antikvariske i Demosthenes’ "Aristocratea". I 1839 blev han magister. Han virkede der efter som lærer, først ved Sorø Akademi, senere Aalborg Kathedralskole hvor han endte som rektor og fik professortitel 1853. I 1863 vendte han tilbage til Sorø som rektor for Akademiets lærde Skole, hvor han blev til han trak sig tilbage i 1882.

Liv og gerning 

Han dimitteredes 1832 fra det v. Westenske Institut og fik udmærkelse i alle fag ved artium samt universitetets sølvmedalje; ligeledes fik han udmærkelse ved anden eksamen 1833 og ved filologisk embedseksamen i 1838. For besvarelsen af universitetets filologiske prisopgave i 1837 (om det historiske og antikvariske i Demosthenes’ "Aristocratea") vandt han guldmedaljen.

Fra efteråret 1839 virkede han som lærer i de gamle sprog ved det v. Westenske Institut. Han fik i 1839 magistergraden for en latinsk-grammatisk afhandling og holdt der efter som privatdocent forelæsninger ved universitetet i 3 vintersemestre over forskellige græske forfattere. I 1843 konstitueredes han som lærer i latinsk litteratur ved Sorø Akademi med forpligtelse til også at docere græsk litteratur. I 1845 forflyttedes han som rektor til Aalborg Kathedralskole og fik professortitel i 1853.

I 1857 blev han medlem af en kommission, ministeriet nedsatte til drøftelse af spørgsmål om forandringer i de lærde skolers undervisningsplan.

Fra Aalborg vendte han 1863 tilbage til Sorø som rektor for Akademiets lærde Skole og forblev her, til han på grund af svaghed afskedigedes den 31. juli 1882. Efter at være flyttet til København kunne han dog som gammel skolemand ikke opgive sin lærervirksomhed, men underviste som privatlærer i en skole på Frederiksberg, indtil han pludselig døde efter et apoplektisk anfald den 20. maj 1887. Han blev begravet på Sorø Gamle Kirkegård.

Forfatterskab 

Han betydeligste videnskabelige arbejde var en udgivelse af Ciceros "Disputationes Tusculanæ" i 1841. Desuden skrev han en række skolebøger, således en "Anthologia Græca" i 1842, en for sin tid udmærket græsk formlære i 1844, en håndbog i græsk og latinsk litteraturhistorie i 1845, en "Udsigt over den græske Kunsts Historie" i 1846 og en håndbog i græsk mytologi i 1853. Enkelte af disse bøger blev meget benyttede i danske skoler og udkom i flere udgaver og blev også oversatte til tysk, hollandsk og svensk.

Privatliv 
Den 8. august 1848 blev han gift med Charlotte Amalie v. d. Recke, yngste datter af kaptajnløjtnant Johan Adolph v. d. Recke, ejer af Sohngaardsholm ved Aalborg.

Eksterne kilder og henvisninger 

 
 

Filologer fra Danmark
Personer fra København
Titulære professorer fra Danmark
Modtagere af Københavns Universitets guldmedalje
Danskere i 1800-tallet
Lærebogsforfattere fra Danmark
Skolefolk fra Danmark
Juletestamentet

Juletestamentet var en voksenjulekalender i 24 afsnit sendt på TV 2 i 1995.
Den var instrueret af Nikolaj Cederholm med manuskript af Ole Meldgaard og Nikolaj Cederholm og musik af Kåre Bjerkø.

Historien 
Tre brødre, der ikke har set hinanden i årevis, får at vide, at de skal møde op i et hus langt ude i en skov. Og de skal have deres koner eller kæreste med. En mystisk butler fortæller dem, at de skal blive sammen i huset i 24 dage, hvis de vil have adgang til deres forsvundne fars testamente. 
Pengene lokker, men en vil ikke være med og så får ingen noget. Men naturen sørger for, at ingen kan komme væk.

Medvirkende 
 Timm Vladimir
 Paprika Steen
 Lotte Andersen
 Morten Hauch-Fausbøll
 Sidse Babett Knudsen
 Lars Brygmann
 Niels Anders Thorn
 Preben Harris
 Pauli Ryberg

Sange 
Sangene er skrevet af Kåre Bjerkø.
 Nis Pedersen: "Sort decembersne"
 Caroline Henderson: "Vil du være min i nat"
 Nis Pedersen, Jimmy Jørgensen, Holger Kølle, Lotte Andersen, Caroline Henderson, Marianne van Toornburg, Trygve Bjerkø og Paprika Steen: "Nu er det næsten jul"
 Jimmy Jørgensen: "Nej er det dig"
Caroline Henderson: "Nu er det stille igen"
Jimmy Jørgensen: "Far hvad skal vi lege"
Lotte Andersen og Jimmy Jørgensen: "Nu er det for sent"
 Nis Pedersen: "Når jeg får besøg" 
 Nis Pedersen: "Paradis er lukket"
 Trygve Bjerkø: "Et stille råb" 
 "Fadersang"

Referencer

Eksterne henvisninger
 

Tv-julekalendere
Julekalendere
Dramaserier fra Danmark
Danske tv-serier fra 1990'erne
Naval Air Station North Island

Naval Air Station North Island eller NAS North Island  er en flådestation i USA. Den er beliggende ved byen Coronado ved San Diego Bugten. Den er en del af United States Navys største militære-industrielle kompleks Naval Base Coronado.

I januar 2016 havde over 230 hangarskibsbaserede fly base på NAS, ligesom to af flådens hangarskibe havde hjemhavn her.

Historie 
Basen blev åbnet i 1917 som Naval Air Station San Diego, som var navnet indtil 1955. 

Hangarskibene USS Carl Vinson (CVN-70) og USS Theodore Roosevelt (CVN-71) havde i 2016 hjemhavn på NAS, ligesom 18 eskadriller med fly havde deres base her.

Galleri

Eksterne henvisninger 

 Naval Air Station North Island på navy.mil

United States Navy
USA's militæranlæg
San Diego
Etableret i 1917
Jordan Belfort

Jordan Ross Belfort (født 9. juli 1962) er en amerikansk forfatter, foredragsholder, tidligere børsmægler og dømt økonomisk svindler. I 1999 erklærede han sig skyldig i at have svindlet i forbindelse med kursmanipulation. Belfort tilbragte 22 måneder i fængsel som en del af en aftale, hvorefter han gav vidnesbyrd imod mange andre partnere og underordnede i sin ordning af bedrageri.

Han udgav en bog, The Wolf of Wall Street, som derefter blev udgivet som en film i 2013. I filmen, instrueret af Martin Scorsese, medvirkede Leonardo DiCaprio som Belfort.

Noter

Eksterne henvisninger 
  

Forfattere fra USA
Nåletræ (flertydig)

Nåletræ kan henvise til flere artikler:
 Et nåletræ - en trætype.
 Nåletræ (vedtype) - ved fra træ fra nåletræ-rækken
 Nåletræ-rækken - en planterække under nøgenfrøede.
 Nåletræ-klassen - den eneste klasse i Nåletræ-rækken.
Horn (anatomi)

Horn er et fællesnavn for de store, meget forskellig formede og dannede udvækster, der findes på hovedets overside hos mange hovdyr. Efter deres bygning falder de i tre hovedgrupper; af disse findes de to første hos drøvtyggerne og har altid deres sæde på pandebenene.

 Egentlige horn, således som de findes hos de skedehornede drøvtyggere
 Takker eller gevirer findes udelukkende hos hjortene
 Næsehornenes horn af en ganske anden type, idet de blot er at opfatte som enorme, lokale fortykkelser af overhuden uden benkerne

Kilde 
 

Dyreanatomi
Diedrich Adolph von der Recke

Diedrich Adolph rigsfriherre von der Recke (født 24. oktober 1755 i Kristiansand, død 3. oktober 1816 i Fredensborg) var en dansk landinspektør og oberst i Ingeniørkorpset. 

Recke var søn krigskommissær Ernst David rigsfriherre von der Recke og Louise f. Reetz. Han indtrådte i 1774 i artilleriet og blev året efter udnævnt til sekondløjtnant. Allerede i 1778 fortsatte han til ingeniørkorpset og blev i 1781 premierløjtnant. Sine evner inden for ingeniørvidenskaben brugte han efterfølgende som landmåler og fra 1785 som landinspektør. Han blev dernæst udnævnt landvæsens- og sandflugtskommissær for Frederiksborg og Kronborg Amter og bosatte sig i denne stilling i Fredensborg, hvorfra kortlagde store områder af Sjælland. Han genindtrådte siden i ingeniørkorpset af flere omgange, avancerede til kaptajn i 1791, major i 1800, oberstløjtnant i 1808 og oberst i 1811.    

Reckes største bedrift, som gjorde ham berømt i sin samtid, var imidlertid hans ledende rolle ved udgravningen af Esrum Kanal, som bragte brænde fra Gribskov ved Esrum Søs vestbred til Dronningmølle, hvorfra det blev sejlet til København. Recke, som blev betroet opgaven af Frederik 6., udviste et imponerende ingeniørtalent ved planlægningen af dette enorme og kostbare arbejde, som blev færdiggjort i 1805. For sine bedrifter, både som militærmand og landinspektør, blev han udnævnt Ridder af Danneborg i 1809.

Recke giftede sig i 1784 med Charlotte Amalie f. Meredin. Parret fik seks voksne børn.

Danskere i 1800-tallet
Danskere i 1700-tallet
Landinspektører
Süsel

Süsel er en by og kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Kommunen grænser mod nord til Eutin, mod nordøst til Kasseedorf, mod øst til Altenkrempe og Sierksdorf, mod syd til Scharbeutz, mod sydvest til Ahrensbök og mod nordvest til Bosau.

Ud over Süsel i den sydøstlige del af kommunen, hvor også de fleste af indbyggerne bor, er der yderligere 14 landsbyer i kommunen: Barkau, Bockholt, Bujendorf, Ekelsdorf, Fassensdorf, Gömnitz, Gothendorf, Groß Meinsdorf, Kesdorf, Middelburg, Ottendorf, Röbel, Woltersmühlen og Zarnekau.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Royal Export

Royal Export er en lagerøl pilsner brygget af bryggeriet Royal Unibrew. 

Øllen blev første gang brygget i 1985 af Ceres i Aarhus. Den blev samme år kåret til "Årets øl", og er den hurtigstvoksende mærkevareøl på det danske marked.

Med en alkoholprocent på mellem 5,4 og 5,8 er Royal Export den stærke øl som danskerne drikker flest af. På det danske marked sælges den med 5,4 % alkohol, mens den i udlandet indeholder 5,6 eller 5,8. I 2011 gik indholdet fra 5,6 % til 5,4 % alkohol i Danmark.

Referencer

Eksterne henvisninger 
 www.royalbeer.tv 
 Om Royal Export på jo-hansen.dk

Royal Unibrew
Ølmærker fra Danmark
Etableret i 1985
Bilforsikring

Bilforsikring er forsikring af en bil og består af en lovpligtig ansvarsforsikring samt en frivillig kaskoforsikring og eventuelt tillægsdækninger. Bilforsikringen kaldes også autoforsikring eller motorkøretøjsforsikring.

Ansvarsforsikringen dækker skader, som ejeren med sin bil påfører andre eller andres ejendele. Ansvarsforsikringen er lovpligtig.

Kaskoforsikringen dækker skader på egen bil. Forsikringen dækker både skader, som ejeren selv og andre påfører bilen. Kaskoforsikringen omfatter også en retshjælpsforsikring, der dækker omkostninger ved private retssager og juridiske tvister, der vedrører bilen.

Tillægsdækninger til din bilforsikring 
Når der tegnes en bilforsikring, kan der købes forskellige tillægsdækninger, der supplerer forsikringens grunddækning. Her er en liste over de mest almindelige:

 Førerulykke sikrer erstatning til den, der kører bilen, hvis det ikke er muligt at få erstatning fra f.eks. en ansvarlig modpart.
 Glasskadedækning dækker selvrisikoen, hvis lygter, spejle eller andet glas på bilen går itu.
 Vejhjælp sikrer starthjælp eller transport af bil, fører og passagerer, hvis uheldet skulle være ude.
 Friskadeforsikring svarer til en selvrisiko på 0 kroner ved nogle typer skader.
 Erstatningsbil giver en lånebil, mens ens egen bil er til reparation efter et uheld.
 Værdiforringelse sikrer erstatning for tabt salgsværdi, hvis bilen får en større skade.
 Autoulykke dækker skader på fører og passagerer i tilfælde af biluheld.
 Ekstraudstyr dækker alt udstyr, der er monteret efter, at bilen er indregistreret 1. gang, f.eks. fælge, spoilere og stereoanlæg.

Forsikring
Forsikring
Stigs Bjergby-Mørkøv Sogn

Stigs Bjergby-Mørkøv Sogn er et sogn i Holbæk Provsti (Roskilde Stift). Sognet blev dannet 1. december 2015 ved sammenlægning af Stigs Bjergby Sogn og Mørkøv Sogn.

I 1800-tallet var Mørkøv Sogn anneks til Stigs Bjergby Sogn. Begge sogne hørte til Tuse Herred i Holbæk Amt. Stigs Bjergby-Mørkøv sognekommune blev senere delt så hvert sogn blev en selvstændig sognekommune. Ved kommunalreformen i 1970 blev både Stigs Bjergby og Mørkøv indlemmet i Tornved Kommune, der ved strukturreformen i 2007 indgik i Holbæk Kommune.

I sognet ligger Stigs Bjergby Kirke og Mørkøv Kirke.

Noter

Eksterne kilder/henvisninger 
 
 

Sogne i Holbæk Kommune
Sogne i Roskilde Stift
Etableret i 2015
Jean-Jacques Henner

Jean-Jacques Henner (født 5. marts 1829 i Bernwiller, Alsace, død 23. juli 1905 Paris) var en fransk maler.

Efter i Paris at have studeret under François-Édouard Picot og Michel Martin Drolling, vundet Rom-Prisen (1858), i Italien, hvor han malede flere billeder for Colmar-Museet, arbejdet under Jean-Hippolyte Flandrin og under indtryk fra de venetianske kolorister og Correggio, debuterede han 1863 på Salonen, bl.a. med et portræt af Jean-Victor Schnetz; men først Susanna i badet skaffede ham kunstnerry, han blev kaldt "den moderne Correggio". Med dette arbejde brød Henner også ny baner for den fransk kunst. Henners pensel fremstillede kvindeformens overflade vibrerende lysende, næsten for smeltende udflydende. Derefter malede Henner det skønne Biblis, Kvinde på den sorte divan, atter og atter hvide kvindelegemer, hvis omrids taber sig i den dunkle landskabelige baggrund med den sene aftentimes blødt indhyllende skumring, billeder uden handling, men med en mild og sart stemning. Hans religiøse malerier er prægede af samme ånd og farvestemning, eksempelvis Den barmhjertige samaritan og Den døde Kristus. Også i sin portrætkunst arbejder Henner med samme begrænsede farveskala og samme følsomme grundtone: mange kvindeportrætter, portræt af Chanzy, Picard, Abbe Hayard med flere. Efterhånden gled denne kunst over i en for stereotyp manér.

Eksterne henvisninger og kilder 
  bind 11, side 246, skrevet af amtsforvalter Axel Holck

Malere fra Frankrig
Modtagere af Prix de Rome for maleri
Franskmænd i 1800-tallet
Vandflagermus

Vandflagermusen (Myotis daubentonii) er en flagermus i familien barnæser. Den er vidt udbredt i Europa og Asien og er en af de almindeligste flagermus i Danmark. Den er kendt for at jage tæt hen over vandfladen på søer, åer, voldgrave og brakvandsfjorde. Tusinder overvintrer hvert år i de jyske kalkgruber, især Daugbjerg Kalkgruber.

Udseende 
Vandflagermusen er en ret lille flagermus med et vingefang på 20-25 cm, en kropslængde på cirka 4,5 cm og en vægt på 5-12 g. Pelsen er gråbrun på oversiden og hvidgrå på undersiden. Som andre Myotis-arter mangler den en lap bag sporebrusken, der strækker sig langs haleflyvehuden fra hælen og totredjedele af vejen ned mod halespidsen. Fra damflagermusen, hvor sporebrusken er lige så lang, adskilles vandflagermusen bedst på størrelsen. Længden af underarmen hos vandflagermusen er gennemsnitlig 37,5 mm og aldrig over 41 mm, mens damflagermusens underarm gennemsnitligt er 45,5 mm og aldrig under 42 mm.

Levevis 
Vinterdvalen foregår i kalkgruber, kældre og brønde eller lignende frostfrie og fugtige steder. Udflyvningen herfra sker fra midten af marts til sidst i april. Sidst på foråret eller først på sommeren samler hunnerne sig i mindre ynglekolonier i hule træer (sjældent i huse), der ligger i nærheden af jagtområderne. Hannerne lever enkeltvis eller i mindre grupper.

Sent om aftenen efter solnedgang begiver vandflagermusen sig afsted fra dagopholdsstedet til jagtområdet. Den følger ledelinjer i landskabet som hegn og skovbryn hen til nærmeste sø eller vandløb, hvor den jager insekter. Den spreder sig herfra til andre vandflader i området. Det er typisk for vandflagermusen, at den bruger over 90 procent af tiden på at jage insekter i lav flugt over vandfladen. Den kan dog også jage omkring toppen af store træer eller langs skovkanter.

Omkring månedskiftet juni-juli føder hunner, der er i deres andet leveår eller ældre, en enkelt unge. Hunnen vender tilbage til ynglekolonien flere gange i løbet af natten for at give ungerne die.

Kolonierne opløses i slutningen af august, men allerede fra sidst i juli ses mange flagermus ved vinterkvartererne (sværmning). De går dog først i dvale fra sidst i september til først i november. Det menes, at de fleste parringer foregår i vinterkvarteret, der er et vigtigt mødested for kønnene.

Udbredelse 
Vandflagermusen er vidt udbredt i Vest- og Centraleuropa, hvor den er en af de almindeligste arter af flagermus. Mod nord i Skandinavien når den til 63. nordlige breddekreds. Østpå når den til det østlige Sibirien, Kamtjatka, Kurilerne og Hokkaido, Korea, det sydlige Kina, Tibet og det nordøstlige Indien.

I Danmark er vandflagermusen udbredt over hele landet bortset fra visse øer, fx Ærø, Samsø, Anholt og Læsø.

Referencer

Eksterne henvisninger 
 Herluf Winge (1857-1923). Bind 5: Pattedyr i bogserien Danmarks Fauna. Gads Forlag 1908

Småflagermus
Danske arter i Habitatdirektivet
Danmarks pattedyr
The Wolf of Wall Street (bog)

The Wolf of Wall Street er en faglitterær memoir bog af den tidligere børsmægler Jordan Belfort. Bogen blev oprindeligt offentliggjort den 25. september 2007 af Bantam Books. Dette var hans debutbog som derefter blev efterfulgt af Catching The Wolf of Wall Street, som blev offentliggjort i 2009.

Der blev derefter lavet en film af samme navn, hvori Leonardo DiCaprio havde hovedrollen som Belfort.

Handling 

I denne bog fortæller Jordan Belfort sin virkelige livshistorie omkring skabelsen af Stratton Oakmont, en mæglervirksomhed engageret i pump and dump ordninger med penny stock. Firmaet blev lukket ned i slutningen af 1990'erne, og Belfort blev fængslet for svindel med værdipapirer.

Referencer 

Litteratur i 2007
Faglitterære bøger